41. ΑΠΟΦΑΣΙΣ ΙΕΡΑΣ ΣΥΝΟΔΟΥ ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ Αριθ.1129 της 23 Μαρτ./7 Απρ. 1978  (ΦΕΚ Β΄ 314) Περί τροποποιήσεως της υπ' αριθ. 1128/1977 πράξεως δια την σύνθεσιν των Εκκλησιαστικών Συμβουλίων. Έχουσα υπ' όψει: 1.Την από 8.12.1977 πράξιν αυτής, δημοσιευθείσαν εις την Εφημερίδα της Κυβερνήσεως (ΦΕΚ 1301/19.12.77 τ. Β΄). 2.Την υπ' αριθ. πρωτ. 5256/2332/2173/20.12. 1977 εγκύκλιον αυτής, και 3.Την από 19ης Ιανουαρίου ε. έ. απόφασιν αυτής, αποφασίζει: Τροποποιεί την υπ' αριθ. 1128/1977 πράξιν αυτής (ΦΕΚ 1301/19.12.77 τ. β΄) και την υπ΄αριθ. πρωτ. 5256/2332/21-73/20.12.1977 εγκύκλιον αυτής ως προς την παράγραφον 1 και παραγρ. 1 εδ. β. μεθ' ην τροποποίησιν η σύνθεσις των Εκκλησιαστικών Συμβουλίων, προς εξυπηρέτησιν των ευαρίθμων ολιγανθρώπων Ενοριών της ελληνικής υπαίθρου δύναται να είναι τριμελής, απαρτιζομένων ως ακολούθως: α)Εκ του εφημερίου του Ιερού Ναού, ως Προέδρου και  β)εκ δύο τακτικών μελών μετ' ισαρίθμων αναπληρωματικών, διοριζομένων υπό του Μητροπολιτικού Συμβουλίου τη προτάσει του οικείου Μητροπολίτου. Ο καθορισμός των ενοριών, εις τας οποίας τα Εκκλ. Συμβούλια περιορισθήσονται εις τριμελή, ενεργείται δι' αποφάσεως του οικείου Μητροπολίτου. Κατά πάντα τα λοιπά ισχύει η υπ' αριθ. 1128/1977 προηγουμένη πράξις της Δ.Ι.Σ. Η απόφαση αυτή να δημοσιευθεί στην Εφημερίδα της Κυβερνήσεως. Σελ.92(γ) Τεύχος 703 – Σελ. 82 